
Report Version 4. o the 
Scots Spellin Comatee. 

T ho we aye hae a muckle lang gate ti 
traivel on the wey ti winnin a standart 
orthography for the Scots language, the 
abuin spellin comatee haes been dargin awa 
for aboot twa year nou, uisin the words in the 
Scots School Dictionary as a foond, an is 
stertin ti mak some heid-wey. The maist 
raicent report is the abuin Version 4, a gey 
an wycelik screive that cairies a guid short 
leet o the maist frequently uised words. This 
leet is foondit on Fry’s Instant Words, a 
scientifically walk leet, uised in the primary 
schuils ti learn the bairns the maist important 
words in English. Thay threap that the 
words in the leet micht mak up for aboot 
65% o the words in aa screivit texts sae, gin 
aabodie wis ti uise it, we cuid hae 65% 
uniformity in the spellin o Scots, a bonnie 
wey alang the gate ti a standart orthography 
for the leid. Frae the time that the Concise 
English-Scots Dictionary wis first furthset 
aboot five year syne, Scots Tung haes 
foondit maist o its spellins on, first thon 
dictionar an than the Scots School 
Dictionary efter it cam oot. The’r a puckle 
chynges in the new leet frae the anes that 
Scots Tung chysed ti uise, oot o thae 
dictionars, an a hantle o thaim isna aa that 
easy ti pit ower yer thrapple. ‘Frae’ daesna 
sit aa that weel in oor S.E. Central by leid 
whaur the raigler soond is ‘fi’ an feels mair 
sib ti ‘fae’. Ti us, ‘frae’ haes a wee bit o the 
‘tartan shortbreid tin’ aboot it. ‘Ti’ can hae 
its kinches an aa for, whaur we uised ti cuid 
screive, ‘Pou the door tae!’, nou we hae ti git 
uised wi, ‘Pou the door ti!’. It’s juist no the 
same. ‘Aa’ is a wee bit fremmit ti the ee 
efter gittin uised wi ‘aw’ an, whan Oor 
Wullie haes spent the best pairt o this century 
playin ‘fitba’ (efter gittin shot o the 
apostrophe) will his tackety-buits be juist as 
skeelie whan he finnds hissel playin ‘fitbaa’ 
insteid? Nae dout we cuid gae on an on till 
the kye comes hame an, gin aabodie else daes 
the same, the mither tung micht aye be 
wantin for a standart orthography this time 
neist century. We’r shuir nane o the ither 
Scots leid upsteerers wad ettle ti see that. 

Tbe bainin o tbe language is sae weel 
cleikit ti tbe estaiblisbment o an 
ortbograpby that only a parcel o rogues 
wad daur pit tbair ain cbyce o spellins 


afore tbe estaiblisbment o sic an 

ortbograpby. 

It’s juist wi this in mind, an this alane, that 
Scots Tung haes taen it on itsel ti accep the 
Short Leet frae Version 4. The spellins frae 
this short leet haes been keyed intil oor word- 
sorter’s pairsonal Scots dictionar areddies an 
we’ll mak a maucht nou ti stick by it as 
weeks we can frae this issue o the STW on. 
We benner aa tbe itber Scots leid 
upsteerers, curns, groups, associes, 

academics an aabodie else ti dae tbe same, 
for tbe sake o tbe mitber tung. 


Scots Tung WITH NS 
on the wab. 

The Scots Tung Wittins can be vizzied or 
doun-loadit an prentit (nou in HTML format 
forbye) frae the wab-steid o:- 

Tbe Scots Speikers Curn, Glesca. 
Wab-steid backin:- 
httD://www.ndirect.co.uk/--love/ 


Siller for Scots an Ulster 
Scots or the want o it? 

T he’r onie’s amount o scowthe for horse 
treddin in Ulster thae days an language 
upsteerers thare, baith for Erse an Ulster 
Scots, isna hingin back. Juist lik here, it’s 
the Gaelic that taks the feck o government 
siller but the Ulster Scots upsteerers isna 
slaw at gaun forrit. Thay’v speirt the N1 
Office for an Ulster Scots Resource Centre 
wi a permanent staff o fower fowk an £2m o 
siller in thair pootches for the leid. Wi oor 
ain Scottish Office peyin oot nae mair nor 
£78,000 a year on the hail o the mither tung 
(5p a heid for ilka Scots speaker) an tumin a 
blin ee ti oor ain Scots Leid Resource Haa, 
that’s in sic sair want o siller the nou that it’s 
gowpin for braith, aabodie is shuir ti be 
leukin ti see gin the N1 Secretar’s pootches is 
gaun ti be deeper nor the pootches o the 
Scottish Secretar. This is a kinch that’s no 
gaun ti gae awa for aither o thae Secretars an, 
in Scotland in parteeclar, suiner or later the 
baw-bee’s gaun ti drap that Scots speakers is 
voters an aa. Whaur speakin’s concaimed, 
the’r mair o thaim nor onie ither linguistic 
group in Scotland. Juist cock yer lugs ti onie 
o Jock Tamson’s bairns on the tellie for the 


Ph. 0131- 


Scots in the media an in 
adverteesin. 


T ennent’s Lager haes a new advert oot the 
nou, on the tellie, anent a puir Scot that 
gets reincamatit as a Jenny-langlegs an 
gauns for a douk in a can o lager (weel, mair 
o a souk nor a douk). “Ay! No sae bad 
then!”, he says whan he comes oot. “Ay! 
No bad at aa!”, says us. 

A cartoon bi Ian White in the Scotsman, tho 
no screivit in Scots, maks guid uiss o the 
Scots eidiom whan a ‘Middle Scot’ is seen 
walcomin the P.M. ower the door inti his 
hoose an sayin, “Come away in, you’ll have 
had your Chablis?” 

Ae Wadensday nicht screenin o Top Club 
(team quiz shaw) seen ane o the contestants, 
a boolin club maimber, giein the richt answer 
ti a quaisten wi, “Mickey Moose!” 

Alan Cochrane haed a screive in the 
Scotsman cried, “Wbitaboot giving Blair a 
break?” He uises the ee-grippin pooer o 
screivit Scots ti pit quotes inti voters’ 
mooths, quotes sic as, “Aye but whitaboot a 
Scottish parliament?” an “Aye but whitaboot 
the schools?” an sic-lik ithers he cries - The 
Whitaboot Factor. It’s plain as parritch 
that he sees the feck o Scottish voters as 
Scots speakers, itherwise he wad hae screivit 
anent The Whatabout Factor. Tho he haes 
aa thae quotes in his screive, he keeps the 
narrative bit in English. Nae doot he thinks 
this is for the convenience o the Scotsman 
readers an that thay canna be expeckit ti thole 
a hail airticle screivit in ee grippin Scots. 
Nou, daes this mean that Alan Cochrane is o 
the consait that Scotsman readers daesna vote 
or is it juist that he thinks thay’r in a different 
dess frae the common ilkaday Scottish 
voter? 

Pinkies, staves an skelfs is John Macleay’s 
chyce o words in the Speaking Scots page o 
this month’s Scots Magazine. Forbye thae 
words, he gies a wee mint an aa ti tbe nirls, 
tbe blabs, tbe scaw, kinkbost, branks an 
tbe worm, aa ailments ye wad gae ti the 
doctor wi. Owerset inti English, thay read as 
measles, nettle rasb, the itch, whooping 
cough, mumps an toothache (In the bygane, 
fowk uised ti believe that tuith-ache wis 

Scots in the media 
(Conteenit) 

caused bi a worm). The prose he uises ti 
expone the meanins an uisses o thae words is 
aye a guid growthie Scots. 

“Free my mou ye canty callant!” is a 
screive bi Joan Biggar anent Jean, the famous 
Duchess o Gordon, that uised her kisses ti 
heize a regiment o Gordon Heilanders. Tho 
screivit in English, a leid scant uised bi the 
Duchess for she wis weel kent for her uiss an 
command o Scots, aa her monie quotes, 
includin the title, is in her hamelt tung. 
The’r twa scrapes o verse an aa, some say 
wis screivit bi Robert Bums. 

Jenny Chaplin’s “Swanky Fnr Coats....And 
Nae Takers!” is weel up ti her raigler 
standart. Screivit in her hamelt Scots, her 
language haes the pouer ti pit the reader at 
thair easement athoot onie fash or bother. 


Radio Scotland 
'Oot 0 Doors'. 


A ne o the bettermaist exemplars o Scots 
language braidcastin wis ti be heard 
atween seeven an aicht in the momin o 
Seturday 8t o August. For ordinar, the abuin 
program is cried Out of Doors an praisentit bi 
Freda Morrison but aiblins she micht hae 
been on holiday for, this parteeclar momin, it 
wis praisentit bi Dave Grey, speakin frae 
Kirkwall in Orkney. He signed aff ane o his 
reports wi, “This is Dave Grey, Oot o 
Doors, Orkney!” The saicont hauf o the 
program wis aa aboot the veesitin cruise ship 
QE2, an Aist German ship that suirk 
nearhaun a guid wheen year syne, a stane age 
yirdin chaumer an a bronze age yirdin kist 
that wis baith bein onkivvert bi 
archaeologists. The quality an breidth o his 
guid Orkney Scots didna chynge at aa, nae 
maitter gin he wis speakin ti a native Orkney 
Scots speaker, an ‘eddicatit’ Scottish English 
Speaker or e’en the Standart English o the 
Captain o the QE2, wi his ain braid 
Yorkshire tune. For aa that his language wis 
hard up agin the Scots end o the continuum 
(the ae exceppins wis his rite, lite an nite wi 
the glottal stap insteid o the mair classic 
richt, licht an nicht) nane o the EngUsh 
speakers seemed ti hae onie fash or bother 
unnerstaunin him. His Orkney Scots wis nae 
bother ti us ffae the Lothians aither, e’en 
whan he tellt a lassie that the Orkney words, 
unkin bodie, meant a bodie that didna fit in 
wi the place (his face didna fit) juist the same 
wey that we wad uise, unco hodie. The 
sinkin o the Aist German ship wis weel tellt 
bi ane o the local Orcadians;- 
“Whan the ship hit the skerrie, the rocks 
ripped the braidside oot o her an the engine 
room wis floodit. The men thare wis in richt 
danger afore thay cuid mak thair wey oot.” 
“The howld wis fou o sugar frae Cuba but, 
efter a while, it wis aa meltit awa bi the sea 
an divers haes reportit seein a shiny steel 
cylinder wi radiation wamin symbols on it 
fixed ti the bottom o the howld.” 


Auld Farrant Apostrophe. 

N aethin haes duin mair ower the years, 
nor the auld farrant apostrophe, ti 
uphaud the norrie that Scots wis nae 
mair nor a byleid o English, or e’en juist ill 
moothit EngMsh, insteid o whit we aa ken ti 
be richt, that Scots is a language in its ain 
richt wi its ain faimlie o Scots byleids. Tho 
Scots language upsteerers haes redd oot aa 
thae ‘unco bodies’ frae thir ain screivins lang 
syne, ye aye come ower thaim nou an agane, 
maistlie in the press. Papers like the Sunday 
Post haesna gotten roond yet ti cuistin thaim 
oot. An awfu guid exemplar o whit wey an 
apostrophe shuidna be pit inti a Scots word ti 
represent a ‘missin’ English letter, is ta’en 
(acceppit modren spellin = taen). Fowk that 
uise thae apostrophes threap that the richt 
word is taken but thae sweir Scots speakers 
leave the ‘k’ oot an sae an apostrophe haes 
tae be pit in its place. In 1375, John 
Barbour, in his muckle pome. The Bras, uises 
this word but spells it ‘tane’. Gin thare wis 
nae ‘k’ soond in the word in 1375, it micht 
weel be wyce ti assume that thare wis nae ‘k’ 
soond in it for aboot 50 or 100 year afore that 
an aa. Sae, here we hae a word that haes 
been moothit ‘tane’ for gey near seeven 
hunner year athoot onie hint o a ‘k’ soond 
sae, wha’s gaun ti hae the neck ti say that 
John Barbour didna ken whit he wis screivin 
aboot an keep on uisin apostrophes? Apairt 
frae the Sunday Post a coorse. 

Scots Medium Lairnin? 

I lka Wadensday the Scotsman haes its 
raigler muckle swatch o Gaelic an ilka 
week, the’r a wee bit in English cried 
Coltas Ceart. As faur as we ken this means 
Leuks Richt but, no bein awfu guid at the 
Gaelic, we micht be wrang (cearr). 
Oniegate, the ettles o Coltas Ceart is ti leam 
fowk the meanin, spellin an moothin o Gaelic 
words an, this parteeclar day, it stertit aff wi 
each, the Gaelic for cuddie an moothit (ech). 
Ti gie the word mair wecht, thare wis a 
photie o the Eone Ranger wi his cuddie. 
Silver, an a caption ablo that read “Learning 
Gaelic? Neigh bother.” The Scots 
language inpit ti the forderm o laimin Gaelic 
is plain here for aa ti see. Is this the stert o 
whit ye micht cry Scots medium Gaelic 
lairnin? 


Tuim Pootches at Scots Leid 
Resource Haa. 


T he wabsteid o the SLRC haes gien oot 
wittins anent a scant o siller in thair kist 
follaein efter ane or twa raicent 
stammygasters. Efter the Scottish Office 
steikit its pootches an mair or less sayed that 
the Scots language in general an the SLRC in 
parteeclar haes been peyed eneuch siller ti 
lest a guid while langer, the Scottish Arts 
Cooncil haes juist tumt doun a speir for a 
puckle siller frae the “New Directions” 
Lottery funds. The SLRC wis fair taen 
aback wi this for the fund haes areddies 
peyed oot capital fundin ti coff aa the graith 
for its Scots Database Projeck an thocht it 


wad be a skoosh ti git a puckle siller ti pey 
for in-pittin the data but, appearinlie the SAC 
daesna uise the same kinna logic, gin it uises 
onie at aa. The ootcome o aa this is that the 
Resource Haa is haein ti dae athoot ful-time 
staff or sic time as thay can big up a 
growthier siller-flow. Thon staff, in the 
shape o Director Stuart McHardy an 
Development Officer Gordon Beange, haes ti 
dree the thocht o signin on the Buroo an 
seekin ither weys o wiimin the baimie’s 
meal. We wish nocht but weel ti twa sic 
kenspeckle fechters for the Mither Tung an 
baith o thaim will be weel thocht o an sair 
missed. 


The Scottish Fund For 
The Disabled. 


A a the darg for the neist issue o the 
magazine for The Scottish Fund For 
The Disabled haes been mair or less 
feenisht an it wis weel on its wey ti wun itsel 
a muckle neuk in history wi bein the first 
publication (as faur as we ken) ti fend a 
horoscope screivit in Scots. The feck o the 
Scots language inpit, includin the horoscope, 
wis aither fendit, owerset or editit bi Scots 
Tung. But Rabbie wis richt whan he sayed, 
“The best-laid schemes o Mice an Men 
Gang aft agley.” 

for, wha wad hae thocht that juist afore 
aathin wis ready ti send ti the prenters. Larch 
Fraser, the lassie that haundles the word- 
sortin an desk-tap furthsettin, wis gaun ti tak 
a heider aff her cuddie an end up in plaister? 
Furthsettin o the magazine leuks lik endin up 
twa three weeks ahint but, nae doot, weel 
wordie o the waitin on in the hinneren. 


Whaur-iver rests this Holy 
Stane.? 

I t maks ye wunner whit wey the Scottish 
Office, efter aa thae words frae Sam 
Galbraith an ithers uphaudin the Scots leid, 
shuid aa on a suddentie turn roond an caw the 
feet frae Scots whaur siller’s concaimed. 
Cuid it be that, juist lik the Calton Hill, it nou 
sees Scots as some kinna SNP shibboleth an, 
hou lang nou afore it sends the Stane o 
Destiny back - .juist in case? _ 

Makars' Neuk 

A! Fredome is a noble thing 
Fredome mays man to haiff liking. 

(John Barbour c. 1375) 
Ah! Freedom is a noble thing 
Freedom lats a man hae pleisure. 
_ (Modren Scots owersettin) 





